OpenLLM-France/wikimedia huggingface dataset:
# David di Donatello 1969

La 14a edició dels premis David di Donatello, concedits per l'Acadèmia del Cinema Italià va tenir lloc el 3 d'agost de 1969 al Teatre grecoromà de Taormina. El premi consistia en una estatueta dissenyada per Bulgari.

## Guanyadors
### Millor director

* Franco Zeffirelli - Romeo e Giulietta (Romeo and Juliet)

### Millor productor

* Bino Cicogna - C'era una volta il West (ex aequo)
* Gianni Hecht Lucari - La ragazza con la pistola (ex aequo)

### Millor actriu

* Gina Lollobrigida - Buona sera, Sra. Campbell (ex aequo)
* Monica Vitti - La ragazza con la pistola (ex aequo)

### Millor actor

* Alberto Sordi - Il medico della mutua (ex aequo)
* Nino Manfredi - Vedo nudo (ex aequo)

### Millor actriu estrangera

* Barbra Streisand - Funny Girl (ex aequo)
* Mia Farrow - La llavor del diable (Rosemary's Baby) (ex aequo)

### Millor actor estranger

* Rod Steiger - The Sergeant

### Millor productor estranger

* Stanley Kubrick - 2001: una odissea de l'espai (2001: A Space Odyssey)

### Millor director estranger

* Roman Polański - La llavor del diable (Rosemary's Baby)

### Targa d'oro

* Florinda Bolkan, per la seva interpretació a: Metti, una sera a cena; de Giuseppe Patroni Griffi
* Leonard Whiting i Olivia Hussey, per llurs interpretacions a: Romeo e Giulietta; de Franco Zeffirelli

## Referències

* ↑ premis David di Donatello 1969 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1969

## Enllaços externs

* David di Donatello 1969 a Filmaffinity
* Cronologia al web dels David di Donatello
# Magda Nos Loppe

Magda Nos Loppe (Bordeus, França, 1 d'agost de 1947) és una escaladora i alpinista francesa, d'origen català, nascuda a l'exili.
Amb 17 anys afronta la seva primera escalada. Ja als Estats Units inicia la seva aventura expedicionaria amb sortides i ascensions a Mèxic, Kenya, Andes i l'Índia, on va aconseguir pujar al cim del Nun Kun. Ha realitzat diverses expedicions a muntanyes de més de 8.000 metres, com el Yalung Kang (1987), que va intentar escalar en solitari, el Gasherbrum II (1991), l'Everest (1993), el Broad Peak (1994) i el Kanchenjunga (1995). El 19 de setembre de 1989, juntament amb Mònica Verge Folia, aconseguí el Cho Oyu (8.201 m), el primer vuit mil femení de l'Estat espanyol. El 1992 esdevingué la primera dona de l'Estat espanyol que pujà dos vuit mils en assolir el Shisha Pangma Central. L'any 1999 fundà Namlo International, dedicada a l'educació infantil al Nepal. La seva residència es troba repartida entre Barcelona, Colorado i el Nepal.

## Referències

* 1 2 3 4 «Magda Nos Loppe». Enciclopèdia de l'esport català. Barcelona: Grup Enciclopèdia Catalana.
* 1 2 Cabanillas, M. «La primera mujer española que intentó, en solitario, un ocho mil». Mundo Deportivo, 22-06-1988, pàg. 54 [Consulta: 29 setembre 2019].
* ↑ «Si no fas cim, sembla que no siguis ningú». Vèrtex, 243.
* ↑ Castillo, Roger «30 anys del primer 8.000 de l'alpinisme femení català Magda Nos i Mònica Verge van fer història al Cho Oyu». Nació Digital, 19-09-2019 [Consulta: 29 setembre 2019].
* ↑ Cabanillas, M. «Cuatro mujeres y un destino: el Cho Oyu (8.201 m.). Magda Nos, Mércé Maciá, Mónica Verge y Berna Vicente intentaránhollar el primer ocho mil femenino español». El Mundo Deportivo, 08-03-1989, pàg. 50 [Consulta: 29 setembre 2019].
* ↑ Bosch, Rosa M. «Unas 5.000 escuelas dañadas o destruidas por completo en Nepal 0 La alpinista Magda Nos pide ayuda para Yarmasing, donde solo quedan tres casas en pie. Unas 5.000 escuelas dañadas o destruidas por completo en Nepal Alumnos en el patio de la escuela de Yarmasing, antes de que el terremoto la destruyera». La Vanguardia, 03-05-2015 [Consulta: 29 setembre 2019].
* ↑ Morenilla, Juan «“Fuimos un ejemplo para la mujer” Magda Nos y Mònica Verge recuerdan cómo en 1989 superaron una montaña de prejuicios y problemas económicos para ser las primeras españolas en subir un ochomil, el Cho Oyu». El País, 19-02-2014 [Consulta: 29 setembre 2019].

## Enllaços externs

* Entrevista a Magda Nos Loppe a El Punt Avui
# Noyan

Noyan (plural noyad) era el segon nivell de la noblesa aristocràtica entre els mongols del segle xiii. Estaven per sota dels bagadur (valerosos). Equival a l'àrab nuyan (o nuyin). Un Noyan era el cap hereditari d'un clan fins al temps de Genguis Kan quan va passar a ser un grau militar.
Noyan seria l'equivalent del xinès kouei, és a dir noble. Per sota dels noyad (nobles/caps) estaven els guerrers o fidels. Els noyad dirigien els contingents mongols (formats per grups de 10, 100 i 1000 homes) i de fet van formar la nova aristocràcia imperial. Un noyan fou de fet equivalent a un capità o un comandant i gaudien de forces drets sobre els seus dominis (sobre la terra, la gent i les pastures). Amb la dinastia Yuan a la Xina un noyan era un funcionari que servia en un càrrec públic i n'hi havia 26.690 a l'inici del segle xiv.
# Maxime Bossis

Maxime Bossis (Saint-André-Treize-Voies, Vendée, 26 de juny de 1955) és un futbolista professional francès actualment retirat. Va jugar 76 cops amb l'equip nacional francès i va aconseguir un gol.
Fou nomenat futbolista francès de l'any per France Football el 1979 i 1981.

## Referències

* ↑ «Maxime Bossis: International Matches». RSSSF. [Consulta: 30 desembre 2013].
* ↑ FIFA. "FIFA Player Statistics: Maxime BOSSIS" Arxivat 2014-07-16 a Wayback Machine.. Consultat el juliol 5, 2014.
* ↑ Garin, Erik & Pierrend, Jose Luis. "France - Footballer of the Year" Arxivat 2015-09-05 a Wayback Machine.. RSSSF, desembre 19, 2013. Consultat el juliol 5, 2014.
Maxime Bossis amb França - Plantilles de navegació :
Selecció de futbol de França – Copa del Món de futbol 1978
1 Baratelli •
2 Battiston •
3 Bossis •
4 Janvion •
5 Bracci •
6 Lopez •
7 Rio •
8 Trésor •
9 Bathenay •
10 Guillou •
11 Michel •
12 Papi •
13 Petit •
14 Berdoll •
15 Platini •
16 Dalger •
17 Lacombe •
18 Rocheteau •
19 Six •
20 Rouyer •
21 Bertrand-Demanes •
22 Dropsy •
Seleccionador: Hidalgo
Selecció de futbol de França – Copa del Món de futbol 1982
1 Baratelli •
2 Amorós •
3 Battiston •
4 Bossis •
5 Janvion •
6 Lopez •
7 Mahut •
8 Trésor •
9 Genghini •
10 Platini •
11 Girard •
12 Giresse •
13 Larios •
14 Tigana •
15 Bellone •
16 Couriol •
17 Lacombe •
18 Rocheteau •
19 Six •
20 Soler •
21 Castaneda •
22 Ettori •
Seleccionador: Hidalgo
Selecció de futbol de França – Copa del Món de futbol 1986
1 Bats •
2 Amorós •
3 Ayache •
4 Battiston •
5 Bibard •
6 Bossis •
7 Le Roux •
8 Tusseau •
9 Fernández •
10 Platini •
11 Ferreri •
12 Giresse •
13 Genghini •
14 Tigana •
15 Vercruysse •
16 Bellone •
17 Papin •
18 Rocheteau •
19 Stopyra •
20 Xuereb •
21 Bergeroo •
22 Rust •
Seleccionador: Michel :
# Antiga Casa de la Vila (la Pobla de Claramunt)

L'Antiga Casa de la Vila és una obra de la Pobla de Claramunt (Anoia) protegida com a bé cultural d'interès local.

## Descripció

L'edifici és de planta rectangular i té planta baixa i dos pisos. La façana principal s'obre a la plaça de la Vila i la posterior al carrer Major. Manté l'alineació antiga de la plaça i sobresurt respecte a les edificacions contigües. El porxo és l'element definidor d'aquest edifici i el que perpetua el tipus arquitectònic de tradició medieval. Està format per dos arcs de mig punt i un arc escarser a la banda de la plaça, i per un arc escarser a la banda del carrer Major. Són arcs fets amb dovelles de pedra tosca, que també és present en els pilars i el sòcol de la façana lateral. La resta de les façanes són estucades, de color siena. Al primer pis hi ha finestres i al segons balconeres amb baranes de ferro la coberta és a dues vessants, de teula àrab, amb un ràfec en voladís sobre la façana principal.

## Història

Hi ha dades històriques des del segle xvi. Es van dur a terme reformes importants el 1830 i el 1917. des d'un començament, l'edifici va hostatjar la casa de la Vila i l'hospital de pobres i malalts, amb residència per a l'hospitaler. Actualment acull la biblioteca municipal, l'arxiu fotogràfic i altres serveis. Es tracta d'una de les edificacions que conserven, sense gaires reformes, la tipologia arquitectònica que devia tenir antigament la plaça, amb un element porticada la planta baixa. Hi ha pocs edifiquis de l'entorn que conservin vestigis d'elements arquitectònics i decoratius originals, tot i que s'han fet restauracions. Es tracta d'un edifici que conserva uns trets propis d'època medieval i que a més a més forma part de l'antic nucli de la població.

## Referències

* 1 2 «Antiga Casa de la Vila». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Roldor

El roldor, emborratxacabres, o raola (Coriaria myrtifolia) és una planta arbustiva de fruits verinosos que pertany a la família de les coriariàcies, les fulles de la qual s'havien fet servir tradicionalment com a matèria primera per a adobar pells. És una planta glabra (sense pilositat), semi-caducifòlia (depenent del fred que arribi a fer a l'hivern), que pot arribar fins a 4,5 metres d'alçada, no espinosa, amb tiges anguloses i amb fulles de fins a 6 cm de llarg i 3 cm d'ample, coriàcies, oposades, amb tres nervis principals, lanceolades i lluents. Floreix a la primavera amb uns raïms de flors verdoses pentàmeres (5 pètals) i polígames (fa flors masculines, femenines i hermafrodites). Fructifica a la primeria de l'estiu. El que sembla un fruit carnós força semblant a la móra d'esbarzer és en realitat producte del creixement dels pètals; l'autèntic fruit és una núcula de 4 mm de diàmetre. La ingesta d'aquesta fruits (induïda per llur semblança amb les móres) pot causar intoxicacions mortals, sobretot en infants.
Les arrels fan simbiosi amb bacteris nitrificants malgrat que no pertany a la família de les fabàcies. Aquesta planta s'havia utilitzat en blanqueria fins a les primeries del segle XX per la seva riquesa en tanins.

## Distribució i hàbitat

Se'n troba habitualment a les bardisses, juntament amb l'esbarzer. El matollar de roldor s'anomena roldorar o roldoreda. És molt corrent a Catalunya en fenassars humits i vores de torrents però no gens a l'interior de la península Ibèrica i per això moltes persones provinents d'aquelles terres en desconeixen la toxicitat.
Només prolifera l'àrea mediterrània europea i africana:
* A la península Ibèrica és molt comuna a Catalunya (des del litoral fins als 1000 metres d'altitud) i força rara al País Valencià (tot i que se'n troba a la Plana Alta, a l'Alt Millars, a l'Horta i en altres comarques). A les illes Balears, només se'n troba al nord d'Eivissa. A l'Andalusia oriental se'n troba en alguns llocs de manera disjunta.
* Al Llenguadoc i la Provença, i també al nord d'Itàlia (de la Ligúria al Vènet), el roldor apareix al litoral i prelitoral mediterrani i reapareix de manera aïllada al voltant de Bordeus.
* Al litoral mediterrani de l'Àfrica nord-occidental, apareix en quatre zones desconnectades entre elles.

## Referències

* ↑ «Cercaterm». Termcat.
* ↑ «FloraCatalana.net - Coriaria myrtifolia L.». Arxivat de l'original el 2015-08-05. [Consulta: 30 desembre 2015].
* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 131-132. ISBN 84-7306-407-0.
* ↑ «Roldor». Gran Enciclopèdia Catalana. Barcelona: Grup Enciclopèdia Catalana.
# Gunsbach

Gunsbach (en alsacià Gínschbe) és un municipi francès, situat a la regió del Gran Est, al departament de l'Alt Rin. L'any 1999 tenia 789 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 630 | 633 | 650 | 702 | 709 | 789 |

## Administració

Llista d'alcaldes :
| Període | Identitat | Partit |
| 2001- | Jean-Louis Schiele | |
# Rapiniamo il duce

Rapiniamo il duce és una pel·lícula de comèdia dramàtica històrica italiana del 2022 dirigida per Renato De Maria. S'ha subtitulat al català.

## Repartiment

* Pietro Castellitto com a Pietro Lamberti "Isola"
* Matilda De Angelis com a Gianna Ascari "Yvonne"
* Tommaso Ragno com a Marcello Davoli
* Isabella Ferrari com a Nora Cavalieri
* Alberto Astorri com a Molotov
* Maccio Capatonda com a Giovanni Fabbri
* Luigi Fedele com a Amedeo
* Coco Rebecca Edogamhe com a Hessa
* Maurizio Lombardi com el marquès Camillo Serbelloni
* Lorenzo De Moor com a Ahab
* Luca Lo Destro com a Maghreb
* Filippo Timi com el secretari federal Achille Borsalino
* Giorgio Antonini com a Leonida, esbirro d'en Borsalino

## Rebuda

En la seva crítica per a Cineuropa, Davide Abbatescianni va definir la pel·lícula com "una altra oportunitat perduda". Va destacar com "les interpretacions, que estan tristament per sota de la normalitat, estan molt restringides per un guió feble pel que fa a la construcció de personatges, i són superficials quan s'explora el conflicte". Va afegir que "les trames narratives de la pel·lícula són decebedorament previsibles".

## Referències

* ↑ Arianna Finos «Pietro Castellitto e il tesoro di Mussolini: "Il passato è sempre una lezione"» (en italià). la Repubblica, 16-10-2022.
* 1 2 Davide Abbatescianni. «Review: Robbing Mussolini». Cineuropa, 25-10-2022. [Consulta: 28 octubre 2022].
* ↑ «Rapiniamo il Duce». Goita què fan, ara!, 2022. [Consulta: 29 setembre 2024].
# Sun Valley

Sun Valley és una concentració de població designada pel cens dels Estats Units a l'estat de Nevada. Segons el cens del 2000 tenia 19.461 habitants.

## Demografia

Segons el cens del 2000, Sun Valley tenia 19.461 habitants, 6.380 habitatges, i 4.817 famílies La densitat de població era de 500,85 habitants per km².
Dels 6.380 habitatges en un 40,7% hi vivien nens de menys de 18 anys, en un 54,3% hi vivien parelles casades, en un 13,7% dones solteres, i en un 24,5% no eren unitats familiars. En el 15,6% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,39.
Per edats la població es repartia de la següent manera: un 30,8% tenia menys de 18 anys, un 8,5% entre 18 i 24, un 32,5% entre 25 i 44, un 20,7% de 45 a 64 i un 7,5% 65 anys o més.
L'edat mediana era de 32,0 anys. Per cada 100 dones hi havia 102,07 homes. Per cada 100 dones de 18 o més anys hi havia 99,96 homes.
La renda mediana per habitatge era de 41.346 $ i la renda mediana per família de 43.103 $. Els homes tenien una renda mediana de 30.804 $ mentre que les dones 24.059 $. La renda per capita de la població era de 15.171 $. Aproximadament el 6,8% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sun Valley». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Sun Valley». American Fact Finder. Oficina del Cens dels Estats Units, 15-09-2010.
# Małgorzata Wojtyra

Małgorzata Wojtyra (Szczecin, 21 de setembre de 1989) és una ciclista polonesa especialista amb la pista. En el seu palmarès destaca una medalla al Campionats del món en Persecució.

## Palmarès

* 2011
** Campiona d'Europa sub-23 en Òmnium
* 2015
** Campió de Polònia en Òmnium
** Campió de Polònia en Scratch

### Resultats a la Copa del Món en pista

* 2013-2014
** 1a a Manchester, en Scratch

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pare Còlic

Le Père Còlique fou una joguina del segle xx (fins a finals de la dècada de 1980) que es podia trobar en estancs o drogueries amb les seves recàrregues. Els recanvis d'aquesta joguina, que té una composició química tòxica, ja no es venen a Europa. Le Père la Colique representava un personatge en posició arrupit. Es col·locava una recàrrega al forat de l'anus ja previst per a aquest efecte i després d'encendre-la es desplegava una bobina de material carbònic d'aspecte negre.
Existeix una variant del personatge pare/mare que és un elefant i una versió més recent amb forma de gos, Poopy.

## Referències

* ↑ «Père La Colique» (en anglès). Le Grenier de Pascal, 8 juillet 2013. [Consulta: 19 gener 2021].
# Roles

Roles va ser rei dels getes o almenys d'una part de les tribus getes.
Va lluitar amb la seva gent a les ordes del procònsol de Macedònia, Marc Licini Cras Dives l'any 29 aC, contra els bàrbars de la frontera. August el va reconèixer com a amic i aliat del poble romà. Leunclavius diu que el seu nom era el mateix que Rol·ló en normand o que el germànic Rodolf.

## Referències

* ↑ Smith, William (ed.). «Roles». A Dictionary of Greek and Roman biography and mythology. [Consulta: 26 agost 2023].
# Ralph Fox

* No s'ha de confondre amb Ralph Hartzler Fox.
Ralph Winston Fox (Halifax, West Yorkshire, Regne Unit, 30 de març del 1900 - Lopera, Jaén, 27 de desembre del 1936) fou un novel·lista, historiador social, periodista, traductor i polític anglès que combaté a la Guerra d'Espanya, on fou mort durant la batalla de Lopera, a la província de Jaén.
Estudià idiomes moderns a la Universitat d'Oxford, on s'identificà amb els moviments polítics socialista i comunista després d'una visita a la Unió Soviètica el 1920, on observà els efectes de la recent revolució russa del 1917. Va ser un dels fundadors del Partit Comunista de la Gran Bretanya.
El 1936, amb la finalitat d'anar a lluitar a la Guerra d'Espanya, s'allistà a les Brigades Internacionals, a través del Partit Comunista Francès a París. A finals de l'any 1936 arribà a la base d'entrenament de les Brigades Internacionals a Albacete, on fou assignat a la XIV Brigada Internacional. Immediatament fou enviat al front com a comissari polític de la seva unitat i morí el dia 27 de desembre en l'assalt republicà del poble de Lopera (província de Jaén), just un dia abans que un altre poeta anglès, John Cornford. El seu cos no pogué ser recuperat pels seus companys i mai més no es va poder identificar la seva tomba.

## Obres

* Genghis Khan. Nova York, Harcourt Brace and Company, (1936).

## Bibliografia

* Ralph Fox: a writer in arms. Londres: Lawrence & Wishart, (1937).

## Referències

* ↑ Breu biografia de Ralph Fox en el marc de la Batalla de Lopera
# Deformació per fluència lenta

* Per a altres significats, vegeu «Creep».
Es denomina deformació per fluència lenta (en anglès, creep) l'increment de deformació que pateix un material quan li és aplicat un esforç constant σ$_0$. L'esforç constant és aplicat en un temps t = 0, provocant deformacions lentes o retardades ε$_0$. Aquest fenomen es presenta en materials viscoelàstics, com els polímers, i resulta de molta importància en el formigó pretesat. En funció de la tensió, la deformació pot ser descrita com:
   $\epsilon (t)=\epsilon _{0}\,(t,\sigma _{0})\Psi (t,\sigma _{0})t/[\eta (\sigma _{0})]\sigma _{0}$
Si s'apliquen càrregues petites dins del rang elàstic, a un material metàl·lic, a altes temperatures i durant un temps prolongat, s'observarà que la deformació no desapareix completament en retirar la càrrega. Persisteix una petita deformació que no és conseqüència d'un allargament dels grans, sinó d'un lleuger desplaçament d'alguns grans respecte d'altres. A aquest fenomen se l'anomena "fluència viscosa o Creep".
# Nens de la ruta de la seda

Nens de la ruta de la seda (originalment en danès, Børnene på Silkevejen) és una sèrie documental danesa del 2017 de cinc episodis dirigida per Jens Pedersen. La sèrie tracta sobre nens de diferents països de l'antiga ruta de la seda a l'Àsia central i Meridional. Cada història s'explica des del punt de vista del nen, i tots tenen algun objectiu per superar. La ruta de la seda era una antiga xarxa de rutes comercials que van fomentar la interacció entre Occident i Orient. Per bé que aquest comerç ja és cosa del passat, la sèrie defensa que la cultura es manté.
Els treballs mostren des de la visió de d'un nen d'onze anys que té molt clar que vol arribar a ser un contorsionista professional, fins a un de dotze anys que viu en una granja a les muntanyes del Kirguizstan, passant pel cas d'un altre nen que ha plegat de l'escola perquè el mestre el pegava, o d'una nena que viu al Nepal i la seva família li ha buscat un marit.
El 2019 es va estrenar el doblatge en català al canal 33.
Es tracta d'una producció de Pedersen and Co., juntament amb Toolbox Film.

## Llista d'episodis

| Núm. | Títol | Data d'emissió original |
| 1 | "Una nena contra la gravetat" | 2017 (2017) |
| L'Erchendimeg, d'onze anys, té molt clar que vol arribar a ser una contorsionista professional. Li costa aprendre els exercicis perquè té una mica de complex perquè el seu pare és a la presó, la seva mare és exalcohòlica i la van admetre a l'escola de circ amb una beca. |||
| 2 | "La febre dels cavalls" | 2017 (2017) |
| El Daniar, de dotze anys, viu en una granja a les muntanyes del Kirzguizistan. S'estima molt els animals, i sobretot els cavalls. Un dia, el seu pare li porta un cavall salvatge jove i li diu que se'l podrà quedar si el domestica bé. |||
| 3 | "La sort de la Poonam" | 2017 (2017) |
| La Poonam és una noia de 14 anys que viu al Nepal i la seva família li ha buscat un marit. Quan ho explica a les seves amigues de l'escola, comencen a explicar històries terribles de matrimonis d'altres noies. |||
| 4 | "Porto la música a la sang" | 2017 (2017) |
| El Ravi, de 13 anys, se sent lliure com un ocell quan toca el tambor als terrats del seu poble de l'Índia. Ha nascut en una família de músics de casaments i, ja de molt petit, el pare li va donar un tambor perquè aprengués a tocar-lo i se l'enduia a treballar amb ell. |||
| 5 | "La vida és una platja" | 2017 (2017) |
| El Javed, un nen d'11 anys, ha plegat de l'escola perquè el mestre li pegava. També ha fugit de casa perquè la seva mare li pega si no li porta diners. Ara el Javed viu a la platja i es guanya la vida fent massatges a la gent. |||

## Referències

* ↑ «De klarer den nok alle sammen» (en danès), 28-08-2017. [Consulta: 13 desembre 2021].
* 1 2 3 4 «El 33 estrena les sèries documentals "L'ascensió de la dona" i "Nens de la ruta de la seda"». CCMA, 14-03-2019. [Consulta: 13 desembre 2021].

## Enllaços externs

* Nens de la ruta de la seda a Filmdatabasen (danès)
* Nens de la ruta de la seda a Filmcentralen (danès)
# Maškovce

Maškovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1574.
# Paó del Congo

El paó del Congo (Afropavo congensis) és una espècie d'ocell de la família dels fasiànids (Phasianidae) que habita la selva humida del centre de la República Democràtica del Congo. És l'única espècie del gènere Afropavo (Chapin, 1936). S'alimenta de vegetals, fruits, llavors i diferents tipus d'invertebrats. L'espècie presenta un clar dimorfisme sexual. El mascle presenta un vistós plomall de color blanc.
El paó del Congo és endèmic de l'ecoregió dels Forests baixes del nord-est del Congo.

## Referències

* ↑ «Paó del Congo». Cercaterm. TERMCAT, Centre de Terminologia. Rev. 20/02/2021(català)
* ↑ Fabregas, J., Cebrian, R., Mascarell, A. (2014) Quaderns del Zoo. núm 4: Guia de les Aus del Zoo de Barcelona. (1a ed.). Barcelona. Fundació Barcelona Zoo, 2014.
# Canopi

«Canopi» té aquests significats:
* Vas canopi, vas usat a Egipte
* Vas canopi (etruscs), ossera etrusca
* Canopi, nom dels habitants de l'antiga ciutat egípcia de Canop.